Højesteret stadfæster landsrettens dom om erstatningsansvar for et ledelsesmedlem i en sparekasse
Ret: Højesteret (2. instans)
Faggruppe: Civilsag — Almindelig civil sag
Sagsemner: Erstatning uden for kontrakt;
Pengevæsen og kredit;

/

Om erstatningsansvar for et ledelsesmedlem i Sparekasse

Sag 32/2020

Dom afsagt den 2. juni 2022

Finansiel Stabilitet
mod
A

Direktør havde ikke handlet ansvarspådragende ved bevilling af lån og ved
kontrolopfølgning og dokumenthåndtering i forbindelse med bevilgede lån

Sagen angik, om den daværende direktør i Sparekasse havde pådraget sig
erstatningsansvar over for sparekassen. For Højesteret angik sagen alene direktørens
ansvar for tre engagementer vedrørende et antal lån i perioden 2006-2008, og den
samlede erstatningspåstand for Højesteret var begrænset til 50 mio. kr. – mod 275 mio.
kr. i landsretten.

Højesteret fastslog, at direktøren ikke havde handlet ansvarspådragende over for
sparekassen og dermed ikke var erstatningsansvarlig for sparekassens tab på de tre
engagementer.

Landsretten var nået til samme resultat.